ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጠለብ ምስግጋር ክሲ ዳንነት ኩባንያ ነቭሱን ተነጺጉ 22 ሕዳር 2017 ምንጪ ስእሊ, Nevsun Resources website መግለጺ ስእሊ, ዕደና ቢሻ ኩባንያ ነቭሱን፡ ኣብ ዕደና ቢሻ ብዘይ ብቑዕ ክፍሊት ተገዲድና ኢና ንሰርሕ ነይርና ብዝብሉ ኤርትራውያን ኣብ ካናዳ ንዘቕረቡሉ ክሲ፡ እቲ ዕደና ዘካይደሉ ቦታ ኣብ ምብራቕ ኣፍሪቃ፡ ኣብ ኤርትራ ስለዝኾነ፡ እቲ ጉዳይ ኣብ ቤት ፍርዲ ኤርትራ ክረኣየሉ ንዘቕረቦ ሕቶ፡ ቤት ፍርዲ ካናዳ ትማሊ ሰሉስ ኣበ ዘወጽኦ ውሳነ ነጺጉዎ። ኩቫንያ ነብሱን ነቲ ኣብ ካናዳ ዝቐረበሉ ክሲ፡ እቲ ኩባንያ ኣብ ኤርትራ ስለዘሎ፡ ክሲ እንተልዩ፡ ኣብ ኤርትራ ክቐርብን ብናይ እታ ሃገር ኣብያተ ፍርድን ክዳነን'ዩ ዝግባእ ብማለት ክከራኸር እኳ እንተጸንሐ፡ ነቲ ናይ ይግባይ ጉዳይ ክርእዮ ዝጸንሐ ቤት ፍርዲ ብሪቲሽ ኮሎምብያ ካናዳ ግን ኣይተቐበሎን። ጆ ፊዮራንተ ዝተባህለ ሕጋዊ ጠበቓ እቶም ሰራሕተኛታት " እዚ ውሳነ እዚ ነቶም ከሰስቲ ኣዚዩ ኣገዳሲ እዩ" ክብል ብምግላጽ፡ " ሕጂ እቲ ጉዳይ ብዘለዎ ጭብጥታተ ክረአን ክፍረድን እዩ" ኢሉ። ኣብዚ ጉዳይ እዚ ግን ርእይቶ ነቭሱን ከምዘይተረኽበ ነዚ ዜና ዘጠናኸረ ሮይቶርስ ሓቢሩ። ይኹን እምበር እቲ ካምፓኒ ናብ ላዕለዋይ ቤት ፍርዲ ካናዳ ይግባይ ክብል ይኽእል እዩ። ነዞም ኣብ ኤርትራ ብግዱድ ዕዮ ተገፊዕና ኢና ዝበሉ ከሰስቲ እትደጋገፍ ኣካያዲት ስራሕ ሓልዮት ሰብኣዊ መሰላት ወይዘሮ ኤልሳ ጭሩም " እዚ ውሳነ እዚ ነቶም ፍትሒ ዝጠልቡ ዘለዉ ከሰስቲ፡ ጭብጥታቶም ሒዞም ክምጉቱን ክካትዑን መገዲ ስለዝኸፈተሎም ናይ ብሓቂ ዓቢ ውሳነ እዩ" ድሕሪ ምባል ናይ ወጻኢ ኩባንያታት ኣብቲ ዘውፍራሉ ሃገራት ንዝፈጽመኦ ገበናት ኣብቲ ዝተመዝገባሉ ሃገራት ክኽሰሳ ከምዝኽእላ መገዲ ብምኽፋቱ ኣገዳሲ ምዃኑ ኣረዲኣ። ምንጪ ስእሊ, Nevsun Resources website መግለጺ ስእሊ, ዕደና ቢሻ እቲ ክሲ ካብ 2008 ከሳብ 2012 ኣብ ዝነበረ ግዜ፡ ኣብቲ ወርቂ ነሓስን ዚንክን ዝፈርየሉ ዕደና ቢሻ ብሃገራዊ ኣገልግሎት ተመዲቦም ዝሰርሑ ዝነበሩ፡ ካብ ኤርትራ ሃዲሞም ዝወጽኡ ሽዱሽተ ሰባት እዩ ተመስሪቱ። እቶም ከሰስቲ፡ ኣብ ቢሻ ምስተን ምስ ነቭሱን ተሻሪኸን ዝሰርሓ ሃገራውያን ኩባንያታት ተመዲቦም ኣብ ዝሰርሕሉ ዝነበሩ እዋን፡ ብሕማምን ጥሜትን ከምኡ እውን ብወተሃደራውያን ሓለፍቶም ኣካላዊ መቕጻዕቲ የጋጥሞም ከምዝነበረ እዮም ከሲሶም። ሕቡራት መንግስታት ንሃገራዊ ኣገልግሎት ኤርትራ "ንባርነት ዝመሳሰል እዩ" ዝብሎ መንግስቲ ኤርትራ ኣይቅበሎን እዩ። ኤርትራ ካብ ኢትዮጵያ ናጸነታ ካብ እትጎናጸፍ ኣትሒዛ ማርክሳዊ ኣተሓሳስባ ብዘለዎ ደባይ መራሒ እያ ትምራሕ ዘላ። እቲ ስርዓት ከኣ ንሃገራዊ ኣገልግሎት ንድሕነታ ወሳኒ ምዃኑ እዩ ዝገልጽ። ኩባንያ ነቭሱን ኣብዚ ክሲ እዚ እንተተሳዒሩ ነቶም ኣካላውን ስነ-አእሙራውን ማህሰይትን ስቓይን ዝወረዶም ካሕሳ ክኸፍል ክግደድ እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
